- Dumitru Dragomir a anunţat scenariul care aruncă în aer lupta la titlu
- Echipa care poate câştiga campionatul, dacă o va învinge pe FCSB
- Antrenamentele, calificările şi cursa Marelui Premiu al Australiei se văd în perioada 22-24 martie, în AntenaPLAY, pe canalul dedicat. Antrenamentele şi cursa sunt live pe Antena3 CNN
- Antrenamentele, calificările, sprintul şi cursa de Formula 2 ale Marelui Premiu al Australiei se văd în perioada 22-24 martie, în AntenaPLAY, pe canalul dedicat
- Antrenamentele, calificările, sprintul şi cursa de Formula 3 ale Marelui Premiu al Australiei se văd în perioada 22-24 martie, în AntenaPLAY, pe canalul dedicat
Dumitru Dragomir a anunţat scenariul care aruncă în aer lupta la titlu. FCSB a câştigat meciul cu Sepsi din prima etapă a play-off-ului şi a ajuns la 7 puncte de ocupantele locurilor 2 şi 3. Echipa lui Elias Charalambous a făcut un pas uriaş către titlul pe care îl aşteaptă încă din 2015.
Etapa viitoare, FCSB merge pe terenul lui Farul. Echipa lui Gică Hagi s-a impus etapa trecută, pe terenul lui Rapid, scor 2-1.
Dumitru Dragomir a anunţat scenariul care aruncă în aer lupta la titlu: "Dacă o bate pe FCSB, o să ia campionatul"
Fostul preşedinte al Ligii Profesioniste de Fotbal crede în şansa echipei lui Gică Hagi în etapa a doua, atunci când Farul primeşte vizita celor de la FCSB.
Dragomir consideră că formaţia de la malul mării va cuceri titlul de campioană, dacă va reuşi să se impună în meciul cu FCSB. O victorie în faţa liderului i-ar face pe oamenii lui Hagi să nu mai piardă niciun meci până la finalul sezonului:
"Dacă sunt toți de la FCSB valizi, e greu să bată Farul. Dacă ar bate Hagi, convingerea mea e că Farul nu mai pierde niciun joc până la final. Da, ia titlul dacă o bate pe FCSB. N-ar fi surpriză, dar eu zic că nu-i bate. Hagi poate să ia titlul. De ce te miri? Și Craiova poate să ia titlul", a declarat Dumitru Dragomir, la fanatik.ro.
După prima etapă din play-off, FCSB este pe primul loc, cu 35 de puncte. Liderul este urmat de Universitatea Craiova şi Rapid, ambele cu câte 28 de puncte. CFR Cluj se află pe locul 4, cu 27 de puncte, în timp ce Farul Constanţa este pe locul 5, cu 25 de puncte. Ultima echipă din play-off este Sepsi, cu 22 de puncte.
Adrian Ilie, avertisment pentru FCSB, înaintea meciului cu Farul
Adrian Ilie a declarat că Florinel Coman, Darius Olaru şi Alexandru Băluţă sunt decisivi la FCSB. Acesta a transmis că jocul roş-albaştrilor suferă, însă liderul Ligii 1 reuşeşte să obţină victorii datorită sclipirilor anumitor jucători.
"După meciul cu Rapid, sau chiar îninatea lui, eu am dat un semnal de alarmă că ei nu prea joacă. Ca sistem de joc, ca și creație… Ei câștigă meciurile pe calitatea individuală a lui Olaru, a lui Coman, care au jucat bine și ieri, a lui Băluță, care are o execuție formidabilă… Dar ca joc, suferă.
Adună puncte, ceea ce este important pentru ca FCSB să câștige titlul, dar și dacă-l câștigă, cu jocul ăsta o să dea de niște echipe prin Europa League sau Conference împotriva cărora nu cred că o să ajungem la poartă. Eu așa cred. Cu acest lot…
Nu știu, mă gândeam aseară, să joace cu o echipă din Turcia, locul 3, Trabzonspor… Sau Beșiktaș, contra FCSB… Ne dau 3 și 3, ca și cum nu ne prezentăm la meci.
Dar important pentru ei este că își câștigă meciurile, au încredere jucătorii, mă bucur pentru Coman și Olaru, Lixandru care a făcut un meci bun… Per total, prima repriză au jucat ceva.
O să vedem următoarele meciuri, pentru că împotriva unei echipe mai bune, mai organizate, cum e Farul, o să aibă probleme", a declarat Adrian Ilie, conform fanatik.ro.